एसबीआई के अर्थशास्त्रियों ने रिपोर्ट में आंकड़े का जिक्र करते हुए बताया, “रिपोर्ट के अनुसार 500 (4,178 फीसदी की बढ़ोतरी) और 2000 (2,710 फीसदी का इजाफा) के नकली नोटों की संख्या में भारी बढ़ोतरी देखने को मिली है। इन नए नोटों में नकली नोट और भी बढ़ सकते हैं, लिहाजा आरबीआई, बैंक और आम जनता को इस पर अधिक ध्यान देने की जरूरत है।” यानी आने वाले समय में बाजार में फर्जी करेंसी बढ़ सकती है। ऐसे में आज हम आपको बताएंगे कि कैसे 500 और 2000 के फर्जी नोटों की पहचान की जा सकती है।